1. ΝΟΜΟΘΕΤ. ΔΙΑΤΑΓΜΑ υπ' αριθ. 1051 της 7 Αυγ./3 Σεπτ. 1949 (ΦΕΚ Α΄ 197) Περί προσχωρήσεως της Ελλάδος εις το εν Λονδίνω υπογραφέν την 5ην Μαΐου 1949 Καταστατικόν του Συμβουλίου της Ευρώπης. Άρθρον μόνον.-Εξουσιοδοτείται ο επί των Εξωτερικών Υπουργός, ίνα εν περιπτώσει προσκλήσεως της Ελλάδος, υπό της Επιτροπής των Υπουργών του Συμβουλίου της Ευρώπης, συμφώνως τω άρθρ. 4 του Καταστατικού, όπως καταστή μέλος αυτού, αποδεχθή την πρόσκλησιν ταύτην, καταθέτων, προς τούτο, όργανον προσχωρήσεως εις το Καταστατικόν αυτού. Δυνάμει της υπ' αριθ. ΥΣ01-17 της 5/13 Φεβρ. 1970 Ανακοινώσεως Υπ. Εξωτερικών (ΦΕΚ Α΄ 36) "Το Καταστατικόν του Συμβουλίου της Ευρώπης της 5 Μαΐου 1949, εις το οποίον προσεχώρησεν η Ελλάς την 7 Αυγ. 1949 κατηγγέλθη την 12 Δεκ. 1969, μη ισχύοντος τούτου δια την Ελλάδα από της ημερομηνίας ταύτης". 